З А П И С Н И К
СА 19. СЕДНИЦЕ ГРАДСКЕ ИЗБОРНЕ КОМИСИЈЕ НИШ 

	19. седница Градске изборне комисије Ниш, одржана jе у петак, 09.10.2026. године, са почетком у 12,00 часова, у великој сали Скупштине Града Ниша, улицa Николе Пашића број 24.                              
Седници Комисије су присуствовали: председница Данијела Милићевић, заменица председнице Александра Митровић, заменик секретара Бранко Јовановић и чланови: Дејан Јовановић, Мирослав Планић, Зоран Павловић, Миломир Божиновић, Петар Митић, Данијел Ајрановић,  Јовица Ицић, Милош Јовановић,  Мирослав Рајковић, Весна Стојановић, Стефан Илић, Милан Величковић као и заменици чланова Марија Давидовић, Андрија Стојановић, Милан Трајковић, Драган Ђорђевић и Маја Мошић. Седници су присуствовали заменици чланова без права одлучивања Милан Марић, Александра Ђорђевић, Александар Симић, Иванка Сретковић и  Слободан Давидовић.
Седници нису присуствовали: секретар Марина Јанковић и чланови: Сања Милијић Милојковић, Небојша Спасојевић, Дејан Загородњук, Душан Миленковић, Анђела Вучковић и Никола Остојић и заменици чланова Ива Перић, Милица Стојковић, Стефан Милојевић,  Дејан Петровић,  Тадија Митић, Милица Николић, Марија Маркота, и Никола Трајковић.
	Седницу Комисије отворила је и њоме председавала председница Данијела Милићевић, која је констатовала да постоји кворум за рад и пуноважно одлучивање, јер седници присуствује свих 18 чланова Градске изборне комисије Ниш.
	Како није било предлога за измену или допуну дневног реда, председница је ставила на гласање предлог дневног реда. 

	Комисија је jeдногласно (18 „за“), утврдила, следећи

Д Н Е В Н И   Р Е Д

1. Усвајање записника са 18. седнице Градске изборне комисије Ниш;
2. Доношење решења о именовању члана и заменика члана Градске изборне комисије Ниш у проширеном саставу, на предлог Коалиције: „Албанска Коалиција“ – Koalicioni: “Koalicioni Shqiptar”, за гласање на изборима за народне посланике Народне скупштине расписаним за 25. oктобар 2026. године; 
3. Доношење решења о именовању члана и заменика члана Градске изборне комисије Ниш у проширеном саставу, на предлог Странкe правде и помирења / Stranka pravde i pomirenja,  за гласање на изборима за народне посланике Народне скупштине расписаним за 25. oктобар 2026. године;
4.  Текућа питања.

ТАЧКА 1. Усвајање записника са 18. седнице Градске изборне комисије;
            Председница Комисије је ставила на гласање записник са 18. седнице Градске изборне комисије Ниш.
	Комисија је једногласно (18 „за“) и без примедби, усвојила записник са 18. седнице Градске изборне комисије.
ТАЧКА 2. Доношење решења о именовању члана и заменика члана Градске изборне комисије Ниш у проширеном саставу, на предлог Коалиције: „Албанска Коалиција“ – Koalicioni: “Koalicioni Shqiptar”, за гласање на изборима за народне посланике Народне скупштине расписаним за 25. oктобар 2026. године;
Председница je упознала Комисију да је достављен предлог овлашћеног предлагача за именовање члана и заменика члана Градске изборне комисије Ниш у проширеном саставу, на предлог Коалиције: „Албанска Коалиција“ – Koalicioni: “Koalicioni Shqiptar”, да је за члана предложен Вукашин Благојевић из Ниша, а за заменика члана Војкан Младеновић из Ниша. 
Председница Комисије је дала на увид члановима Комисије оригинал предлогa овлашћеног лица за именовање члана и заменика члана, са оригиналним потврдама о изборном праву. Напоменула је да предложени члан и заменик члана имају потврду о изборном праву и нису кандидати на листи за избор народних посланика.
Председница је након тога позвала чланове да се изјасне о Предлогу решења о именовању Вукашина Благојевића  за члана и Војкана Младеновића за заменика члана Градске изборне комисије Ниш у проширеном саставу, на предлог Коалиције: „Албанска Коалиција“ – Koalicioni: “Koalicioni Shqiptar.
Комисија је једногласно (18 гласа „за“), усвојила Решење о именовању члана Вукашина Благојевића и заменика члана Војкана Младеновића Градске изборне комисије Ниш у проширеном саставу, на предлог Коалиције: „Албанска Коалиција“ – Koalicioni: “Koalicioni Shqiptar”.
ТАЧКА 3. Доношење решења о именовању члана и заменика члана Градске изборне комисије Ниш у проширеном саставу, на предлог Странкe правде и помирења / Stranka pravde i pomirenja, за гласање на изборима за народне посланике Народне скупштине расписаним за 25. oктобар 2026. године;
Председница je упознала Комисију да је достављен Предлог овлашћеног предлагача за именовање члана и заменика члана Градске изборне комисије Ниш у проширеном саставу, на предлог Странкe правде и помирења / Stranka pravde i pomirenja, да је за члана предложена Дариа Допуђа Милошевић из Ниша, а за заменика члана Јелена Лаништанин из Ниша. 
Председница Комисије је дала на увид члановима Комисије оригинал предлогa овлашћеног лица за именовање члана и заменика члана, са оригиналним потврдама о изборном праву. Напоменула је да предложени члан и заменик члана имају потврду о изборном праву и нису кандидати на листи за избор народних посланика.
Председница је након тога позвала чланове да се изјасне о Предлогу решења о именовању Дарие Допуђе Милошевић за члана и Јелену Лаништанин за заменика члана Градске изборне комисије Ниш у проширеном саставу, на предлог Странкe правде и помирења / Stranka pravde i pomirenja.
Комисија је једногласно (18 гласа „за“), усвојила Решење о именовању члана Дарие Допуђе Милошевић и заменика члана Јелену Лаништанин Градске изборне комисије Ниш у проширеном саставу, на предлог Странкe правде и помирења / Stranka pravde i pomirenja.
ТАЧКА 4. Текућа питања
Председница Комисије је подсетила присутне да је 9. октобар последњи дан за достављање предлога за именовање чланова бирачких одбора у сталном и проширеном саставу, док је рок за именовање чланова бирачких одбора од стране Комисије најкасније до 14. октобра.
Такође, председница је обавестила присутне да се очекује преузимање изборног материјала за 20. октобар, када ће координатори за Град Ниш из Републичке изборне комисије преузети материјал од „Службеног гласника“, након чега ће бити извршена примопредаја материјала од стране Републичке изборне комисије локалној изборној комисији. Истакла је да ће члановима бити омогућено присуство примопредаји.
Председница је указала на потребу израде плана рада и благовременог обезбеђивања техничких услова за примопредају изборног материјала, како пре, тако и након гласања. Нагласила је да ће свако бирачко место имати свог координатора из реда Комисије.
Подсетила је чланове да је потребно да сви чланови буду присутни у Градској изборној комисији од 6.00 часова на дан гласања. Такође је потребно благовремено најавити Комисији евентуалне замене члана са својим замеником.
У наставку је навела да ће бирачи који нису у могућности да гласају  на бирачком месту услед тешке болести, старости или инвалидитета обавештавати Градску изборну комисију у периоду од 22. до 25. октобра, до 11.00 часова, а бирачке одборе на дан гласања од 7,00 до 11,00 часова, и да ће једно лице моћи да пријави више лица за гласање ван бирачког места. Планирано је да се за сваку градску општину обезбеде по два аутомобила, ради пружања свих техничких услова за ефикасно спровођење избора. 
Председница је обавестила присутне да се очекује испорука нових гласачких кабина, димензија 1 × 1 метар и висине 2 метра, и истакла да ће свако бирачко место бити опремљено најмање једном гласачком кабином. 

На крају је обавестила нове чланове Комисије да се могу пријавити за обуку или је погледати на веб презентацији Републичке изборне комисије, у одељку - едукације. 
У дискусији су учествовали и чланови Комисије: Зоран Павловић, Мирослав Рајковић,  Данијел Ајрановић и Стефан Илић и заменици чланова: Андрија Стојановић и Маја Мошић. 
	Пошто није било других дискутаната који би се јавили по овој тачки, председница Комисије је закључила 18. седницу Комисије у 12,20 часова.

               СЕКРЕТАР                                                         ЗАМЕНИЦА ПРЕДСЕДНИЦЕ		                   
  ________________________				        ______________________
          Марина Јанковић	                                                       Александра Митровић

